Legal Document

Category: 44

Text:
1. ΒΑΣΙΛΙΚΟΝ ΔΙΑΤΑΓΜΑ της 9/10 Οκτ. 1958 (ΦΕΚ Α΄ 155) Περί εγκρίσεως συστάσεως ιδρύματος επιστημονικών ερευνών υπό την επωνυμίαν «Βασιλικόν Ίδρυμα Ερευνών Β.Ι.Ε.» και κυρώσεως του Οργανισμού αυτού. Έχοντες υπ' όψει: 1)Τας διατάξεις: α)των άρθρ. 108, 110 παρ. 2 και 112 του Αστικού Κώδικος και β)των άρθρ. 95 παρ. 1,98 παρ. 2 του Α.Ν. 2039/ 1939, 2)την από 7 Οκτ. 1958 σύμφωνον γνωμοδότησιν του Συμβουλίου Εθνικών Κληροδοτημάτων, προτάσει των Ημετέρων επί των Οικονομικών και Εθνικής Παιδείας και Θρησκευμάτων Υπουργών, απεφασίσαμεν και διατάσσομεν: Άρθρον μόνον.-Εγκρίνεται η δια των υπ' αριθ. 2908 της 4ης Σεπτ. 1958 και 2966 της 30ης Σεπτ. 1958 συμβολαιογραφικών πράξεων του Συμ/φου Αθηνών Γεωργίου Δημ. Δρούτσα γενομένη σύστασις Ιδρύματος υπό την επωνυμίαν «Βασιλικόν Ίδρυμα Ερευνών» και κυρούται ο κατωτέρω καταχωριζόμενος εξ άρθρ. 10 οργανισμός του Ιδρύματος. Εις τους Ημετέρους επί των Οικονομικών και Εθνικής Παιδείας και Θρησκευμάτων Υπουργούς ανατίθεμεν την δημοσίευσιν και εκτέλεσιν του παρόντος Δ/τος. Περί συστάσεως και οργανώσεως Βασιλικού  Ιδρύματος Ερευνών. Προοίμον Ημείς, ο Βασιλεύς των Ελλήνων Παύλος, προς ενίσχυσιν των εν τη Χώρα επιστημονικών ερευνών και εξασφάλισιν συν τω χρόνω περισσοτέρων ευκαιριών δημιουργικής απασχολήσεως εις ικανούς Έλληνας επιστήμονας, ως και προς ενθάρρυνσιν των νεωτέρων Ελλήνων εις απόκτησιν αρτίας, επιστημονικής μορφώσεως και εμπειρίας και συστηματικών και ανωτέρου επιπέδου επιστημονικών, εργασιών, απεφασίσαμεν την σύστασιν Ιδρύματος Επιστημονικών Ερευνών, συμφώνως προς τα κατωτέρω λεπτομερέστερον οριζόμενα: Σύστασις - Σκοπός Άρθρ.8.-1)Δια Κανονισμού συνταχθησομένου υπό του Συμβουλίου ορίζονται τα της αρμοδιότητος της Εκτελεστικής Επιτροπής τα της εσωτερικής οργανώσεως του Β.Ι.Ε., τα της συγκροτήσεως επιτροπών εκ μελών του Συμβουλίου ή τρίτων, τα της μετακλήσεως αλλοδαπών ή ημεδαπών εκ της αλλοδαπής ως και αι λεπτομέρειαι χρησιμοποιήσεως των υπηρεσιών του επιστημονικού προσωπικού και των ακολουθητέων μεθόδων, εργασίας. 2)Οι γενικοί όροι προσλήψεως ή εν γένει χρησιμοποιήσεως των επιστημονικών συνεργατών συμπεριλαμβανομένου του τε τρόπου και του ύψους της αμοιβής αυτών εφ' όσον δεν προβλέπεται υπό του Κανονισμού, ορίζονται υπό του Συμβουλίου δια γενικών ή ειδικών εκάστοτε αποφάσεων. 3)Ομοίως αι θέσεις του βοηθητικού προσωπικού και οι γενικοί όροι προσλήψεως αυτού ορίζονται εκάστοτε δι' αποφάσεως του Συμβουλίου. 4)Δια την τροποποίησιν του Κανονισμού απαιτείται απαρτία των 3/4 των Συμβούλων και πλειοψηφία των 2/3 των παρόντων. Άρθρ.9.-Ο Κανονισμός, τηρουμένων των εν Προοιμίω και άρθρ. 1 οριζομένων δύναται να περιλαμβάνη διατάξεις συμπληρούσας την παρούσαν Ιδρυτικήν Πράξιν προς εκπλήρωσιν των σκοπών του Β.Ι.Ε. Σελ. 792 Συμβούλιον Ελέγχου Β.Ι.Ε. Άρθρ.10.-Συνιστάται τριμελές Συμβούλιον διαχειριστικού ελέγχου του Β.Ι.Ε. οριζόμενον υπό του Προέδρου του Ελεγκτικού Συνεδρίου επί πενταετεί θητεία. Το Συμβούλιον Ελέγχου προβαίνει κατασταλτικώς εις τον έλεγχον της νομιμότητας της διαχειρίσεως. Το Διοικητικόν Συμβούλιον ορίζει τας της αποζημιώσεως του Συμβουλίου Ελέγχου. Άρθρ.1.-1)Συνιστώμεν Ίδρυμα υπό τον τίτλον «Βασιλικόν Ίδρυμα Ερευνών» (Β.Ι.Ε.) σκοπός του οποίου είναι η παρ' αυτού οργάνωσις, χρηματοδότησις ή κατ' άλλον τρόπον υλική και ηθική ενίσχυσις επιστημονικών εργασιών ανωτάτου ερευνητικού επιπέδου. 2)Εις τας ειδικωτέρας επιδιώξεις του «Β.Ι.Ε.» περιλαμβάνεται α)η παρακολούθησις των εν τη Χώρα δραστηριοτήτων επιστημονικής ερεύνης εν συσχετίσει προς τας αντιστοίχους διεθνείς εξελίξεις και η μελέτη των ενδεικνυομένων κατευθύνσεων και της προσφορωτέρας οργανώσεως των Ελληνικών επιστημονικών προσπαθειών, προς εξασφάλισιν των καλυτέρων δυνατών αποτελεσμάτων, β)η ενίσχυσις καθοριζομένων ερευνητικών έργων ή προγραμμάτων Ανωτάτων Σχολών ή άλλων επιστημονικών Ιδρυμάτων, γ)η ίδρυσις και λειτουργία, αυτοτελών ή προσηρτημένων αυτώ Ινστιτούτων ή εργαστηρίων επιστημονικών ερευνών και δ)η προαγωγή ερευνών ατομικής ή ομαδικής προσπαθείας, διενεργουμένων υπό επιστημόνων της αυτής ή διαφόρου ειδικότητος. 3)Το «Β.Ι.Ε.» αποβλέπει εις την καθ' οιονδήποτε τρόπον συνεργασίαν μετά των ανωτέρων πνευματικών και επιστημονικών Ιδρυμάτων της Χώρας καθώς και μετά Κρατικών Υπηρεσιών ή ιδιωτικών Οργανισμών επιστημονικών ή συγγενών επιδιώξεων. Άρθρ.2.-1)Δια την πραγματοποίησιν των σκοπών του το «Β.Ι.Ε.» δύναται ν' αναθέτη την διενέργειαν ερευνών επί ειδικώς προσδιοριζομένων θεμάτων εις έν η περισσότερα πρόσωπα, αποδεδειγμένης επιστημονικής ικανότητος, επ' αμοιβή εφ' άπαξ, ή περιοδική, παγία ή εναλασσομένη, καθοριζομένη υπό του «Β.Ι.Ε.» και καταβαλλομένη κατά τον υπ' αυτού οριζόμενον εκάστοτε τρόπον και χρόνον. 2)Μετά πρόσωπον ανωτέρας επιστημονικής επιδόσεως και οργανικών ικανοτήτων θα δύνανται να συνομολογώνται και συμβάσεις ωρισμένης ή αορίστου διαρκείας, δια την συστηματικήν εποπτείαν και καθοδήγησιν ερευνών. Σελ. 789 685 Εθνικό ΄Ιδρυμα Ερευνών 31.Ι.θ.1 3)Επιστήμονες επ’ αμοιβή παρέχοντες τας υπηρεσίας των εις το "Β.Ι.Ε" καθ' οιανδήποτε σχέσιν εκ των προβλεπομένων εις το εδάφ. 1 του παρόντος άρθρου, δεν δύναται κατά τον χρόνον της υπηρεσίας των ταύτης να παρέχουν και εις άλλα φυσικά ή νομικά πρόσωπα τας υπηρεσίας των, εις μη μόνον εις εξαιρετικάς περιπτώσεις και κατόπιν ειδικής αδείας του Συμβουλίου του Ιδρύματος. Εν πάση περιπτώσει δεν δικαιούνται αμοιβής δι' ερεύνας οι Δημόσιοι υπάλληλοι ή υπάλληλοι Νομικών Προσώπων Δημοσίου Δικαίου. Συγχωρείται όμως η μετά τη συμπλήρωσιν πρωτοτύπου ερευνητικής εργασίας και υποβολήν της σχετικής εκθέσεως χορήγησις εφ' άπαξ χρηματικού βραβείου, εφ' όσον η πρωτότυπος επιστημονική συμβολή ήθελε κριθή υπό του "Β.Ι.Ε." ως εξαιρετικής σημασίας. 4)Το "Β.Ι.Ε." κατά το δυνατόν, εν συνεργασία μεθ' υφισταμένων οργανισμών ή Υπηρεσιών, δύναται να παρέχη προς τον ερευνητήν την απαιτουμένην ενίσχυσιν εις επιστημονικόν ή βοηθητικόν προσωπικόν, εις υλικά μέσα ερεύνης, εις δαπάνας πάσης φύσεως, μετακινήσεως ή άλλας καθοριζομένας εν τη σχετική αποφάσει. Εις τας περιπτώσεις ταύτας ρυθμίζεται δια συμφωνίας η χρήσις και διάθεσις των πορισμάτων των ερευνών. Περιουσιακά στοιχεία και πόροι του Β.Ι.Ε. Άρθρ.3.-Προς εξυπηρέτησιν των σκοπών του Ιδρύματος, τάσσονται τα κάτωθι περιουσιακά στοιχεία: 1)Μετρητά εκ δραχ. 1.000.000, τεθέντα εις την διάθεσιν Ημών προς τον σκοπόν τούτον υπό του Βασιλικού Εθνικού Ιδρύματος και κατατεθέντα υπέρ του Β.Ι.Ε. παρά τη Εθνική Τραπέζη Ελλάδος. 2)Ετησία χορηγία εκ δραχ. 2.000.000, καταβληθησομένη υπό του Ελληνικού Εθνικού Ιδρύματος επί δέκα συνεχή έτη από του έτους 1959 και εφεξής εις δύο δόσεις κατ' έτος εκ δραχ. 1.000.000 εκάστη και κατά τους μήνας Απρίλιον και Οκτώβριον, υπό τας προϋποθέσεις της από 25-5-1958 αποφάσεως του Διοικητικού Συμβουλίου του Βασιλικού Εθνικού Ιδρύματος. 3)Έτερα περιουσιακά στοιχεία ή πόροι περιουσιακών στοιχείων πάσης φύσεως μεταβιβαζόμενοι εις το Ίδρυμα δια πράξεως εν ζωή ή αιτία θανάτου προς εξυπηρέτησιν των σκοπών του. Σελ. 790 Διοίκησις Β.Ι.Ε. Άρθρ.4.-"1)Το Β.Ι.Ε. διοικείται υπό Συμβουλίου υπό την Προεδρίαν της Α.Μ. του Βασιλέως. Εν παραιτήσει Αυτού από της Προεδρίας ή μονιμωτέρα αδυναμία Του προς ενάσκησιν της Προεδρίας, το Συμβούλιον του Β.Ι.Ε. εκλέγει νέον Πρόεδρον δια της ψήφου των τριών πέμπτων τουλάχιστον του όλου αριθμού των μελών αυτού". Η παρ. 1 αντικατεστάθη ως άνω δια του Β.Δ. 365/1965 (ΦΕΚ Α΄ 87). 2)Μετά πρότασιν του Συμβουλίου ο Πρόεδρος ορίζει εκ των μελών αυτού δύο αντιπροέδρους, του πρώτου αντιπροέδρου αναπληρούντος τον Πρόεδρον εις την εκπροσώπησιν του Ιδρύματος, και άπαντα τα καθήκοντά του και εις οιονδήποτε εκδήλωσιν δραστηριότητος του Β.Ι.Ε. και του δευτέρου αναπληρούντος τον πρώτον απόντα ή κωλυόμενον. Η τοιαύτη απουσία ή κώλυμα βεβαιούται δια πρακτικού του Συμβουλίου. Ο είς εκ των αντιπροέδρων προέρχεται εκ των θετικών και ο έτερος εκ των ηθικών ή πολιτικών επιστημών. "Το Β.Ι.Ε." εκπροσωπείται, συμφώνως τω άρθρ. 21 του Ν.Δ. 1298/49, ενώπιον των Δικαστηρίων και πάσης αρχής, ως και εις απάσας τας συμβατικάς και εξωσυμβατικάς σχέσεις αυτού, μεθ’ οιουδήποτε φυσικού ή νομικού προσώπου, δημοσίου ή ιδιωτικού δικαίου, ημεδαπού ή αλλοδαπού, υφ' ενός των αντιπροέδρων αδιακρίτως, υπευθύνων ενώπιον της εκτελεστικής επιτροπής και του Διοικητικού Συμβουλίου. Ο Πρόεδρος του Ιδρύματος ασκεί την ανωτάτην εποπτείαν επί τε της εκτελεστικής επιτροπής και του Διοικητικού Συμβουλίου και της όλης διοικήσεως και λειτουργίας του "ΒΙΕ". 3)Το Συμβούλιον απαρτίζεται εκ προσώπων ανεγνωρισμένης επιστημονικής και οργανωτικής ικανότητος εις πεδία συγχρόνου επιστημονικής ερεύνης. Δύνανται να εκλέγωνται μέλη του Συμβουλίου και ανεγνωρισμέναι προσωπικότητες γενικωτέρας δράσεως και ενδιαφέροντος, αλλ' εις αριθμόν ουχί μεγαλύτερον του ενός τρίτου των μελών αυτού. 686 31.Ι.θ.1 Εθνικό ΄Ιδρυμα Ερευνών 4)Προς συγκρότησιν του πρώτου Συμβουλίου του Β.Ι.Ε. ορίζομεν ως μέλη αυτού: 1)Καίσαρα Δημοσθένους Αλεξόπουλον, 2)Κωνσταντίνον Θησέως Δημαράν, 3)Ιωάννην Νικολάου Δημητριάδην, 4)Διονύσιον Αλεξίου Ζακυθηνόν, 5)Λεωνίδαν Θεοδώρου Ζέρβαν, 6)Δημήτριον Ηλία Κιουσόπουλον 7)Πέτρον Αχιλλέως Κόκκορον, 8)Νικόλαον Ιωάννου Κριτικόν, 9)Ιωάννην Στεφάνου Πεσματζόγλου, 10)Γεώργιον Μιχαήλ Πετρόπουλον, 11) Χαράλαμπον Γερασίμου Ποταμιάνον, 12) Ιωάννην Αντωνίου Σαρηγιάννην, 13) Βασίλειον Νικολάου Τατάκην, 14) Πίνδαρον Χρήστου Χριστοδουλόπουλον. "Ο αριθμός των μελών του Συμβουλίου μη υπολογιζομένου του Προέδρου, δύναται να αυξηθή μετά την 31 Δεκ. 1968 μέχρι 18. Η αύξησις αύτη γίνεται προοδευτικώς, μη δυναμένη να υπερβή την μίαν μονάδα κατ' έτος, και δεν είναι υποχρεωτική, του αριθμού των μελών δυναμένη να παραμείνη επ' αόριστον διάστημα μεταξύ του παρόντος αριθμού και του αριθμού 18. Η νέα σύνθεσις του Συμβουλίου άρχεται εκάστοτε από της 1 Ιανουαρίου του επομένου της περί αυξήσεως αποφάσεως έτους. Η θητεία των μελών του Συμβουλίου είναι εξαετής λήγουσα την 31 Δεκεμβρίου του έκτου από του διορισμού ή εκλογής έτους. Η ανανέωσις του Συμβουλίου γίνεται τμηματικώς. Εκ των αρχικώς ορισθέντων μελών, των αναγραφομένων εν τη Επετηρίδι του 1959 θα εξέλθωσι του Συμβουλίου την 31 Δεκ. 1965 δύο μέλη, την 31 Δεκ. 1966 έτερα δύο μέλη, την 31 Δεκ. 1967 έτερα δύο μέλη, την 31 Δεκ. 1968 έτερα δύο μέλη, την 31 Δεκ. 1969 τρία μέλη και τέλος την 31 Δεκ. 1970 θα εξέλθωσι του Συμβουλίου τα εναπομείναντα τρία μέλη εκ των αρχικώς ορισθέντων. Ο καθορισμός των κατά το ανωτέρω εδάφιον εξερχομένων μελών του Διοικητικού Συμβουλίου γενήσεται δια κλήρου το βραδύτερον μέχρι 31 Δεκεμβρίου εκάστου έτους κατά τα ανωτέρω. Τα κατά την 1.1.1963 εισελθόντα εις το Διοικητικόν Συμβούλιον δύο νέα μέλη θα περιληφθούν εις την κλήρωσιν μόνον από του έτους 1968, συμπεριλαμβανομένου, και επέκεινα. Προ της ενεργείας εκάστης κληρώσεως εκλέγονται παρά του Συμβουλίου νέα μέλη ισάριθμα των εξερχομένων των οποίων η θητεία άρχεται από 1 Ιανουαρίου του ακολουθούντος έτους. Ομοίως γίνεται και η λόγω αυξήσεως του αριθμού των μελών εκλογή του νέου προσθέτου μέλους προ της 1 Ιανουαρίου του έτους από του οποίου άρχεται η θητεία του. Η θητεία μέλους εκλέγοντος προς αντικατάτασιν αποβιώσαντος, παραιτηθέντος, ή άλλως πως εξελθόντος του Διοικητικού Συμβουλίου προ της συμπληρώσεως του χρόνου της θητείας του, ορίζεται εις χρονικόν διάστημα ίσον προς το απομένον μέχρι της λήξεως της θητείας του ούτω αντικατασθέντος μέλους. Εξερχόμενα μέλη του Διοικητικού Συμβουλίου του ΒΙΕ δεν δύναται να επανεκλεγώσιν ή επαναδιορισθώσι προ της παρελεύσεως ενός έτους από της εξόδου των". Η δευτέρα, τρίτη και τετάρτη περίοδος της παρ. 4 ως και η παρ. 5 αντικατεστάθησαν ως άνω δια του Β.Δ. 365/1965 (ΦΕΚ Α' 87). 6)Προς εκλογήν νέων μελών του Συμβουλίου είτε εις αντικατάστασιν οπωσδήποτε εξερχομένων, είτε εις αύξησιν του αριθμού των μελών του Συμβουλίου απαιτείται προς συγκρότησιν απαρτίας η παρουσία τουλάχιστον των 4/5 των μελών αυτού. Δια την εκλογήν απαιτείται η ψήφος τουλάχιστον των 2/3 του συνόλου των μελών του Συμβουλίου. Εάν εις δύο συνεδριάσεις, απεχούσας τουλάχιστον κατά ένα μήνα μεταξύ των, δεν πραγματοποιηθή η κατά την άνω πλειονοψηφίαν αύξησις των μελών ή η εκλογή, το Συμβούλιον συγκροτούμενον κατά την άνω απαρτία προτείνει δι' απλής πλειοψηφίας δύο τουλάχιστον πρόσωπα δι' εκάστην προς συμπλήρωσιν θέσιν, του Προέδρου αποφασίζοντος οριστικώς περί του εκλεγησομένου ενός εξ αυτών. 7)Το Συμβούλιον ορίζει εκτελεστικήν Επιτροπήν, αποτελουμένην εκ του Προέδρου, των δύο Αντιπροέδρων, του κατά το άρθρ. 6 Διευθύνοντος Συμβούλου και δύο μελών του Συμβουλίου. 8)Ουδεμία αμοιβή καταβάλλεται εις τα μέλη του Συμβουλίου δια την εις αυτό συμμετοχή των. 9)Η επί τρεις συνεχείς συνεδριάσεις του Συμβουλίου ή της Εκτελεστικής Επιτροπής αδικαιολογήτως κατά την κρίσιν του Συμβουλίου απουσία μέλους, τεκμηριοί αμαχήτως παραίτησιν από της συμμετοχής του εις το Συμβούλιον. Οργάνωσις - Κανονισμός Β.Ι.Ε. Άρθρ.5.-1)Εξαιρέσει των ειδικώς εν τη παρούση οριζομένων περιπτώσεων το Συμβούλιον ευρίσκεται εν απαρτία παρόντος τουλάχιστον του ημίσεος αριθμού των μελών αυτού, απαιτουμένης της παρουσίας οπωσδήποτε πέντε εξ αυτών, συνυπολογιζομένου του Προέδρου. Το Συμβούλιον δύναται να προσλάβη γραμματέα τηρούντα τα πρακτικά, εν ελλείψει ή απουσία τούτου χρέη γραμματέως εκτελεί ο νεώτερος των παρόντων Συμβούλων. Ο γραμματεύς εκτελεί χρέη γραμματέως και της Εκτελεστικής Επιτροπής κατά τ' ανωτέρω. 2)Εξαιρέσει των περιπτώσεων, όπου δυνάμει της παρούσης απαιτείται ειδική πλειοψηφία, αι αποφάσεις του Συμβουλίου λαμβάνονται δι' απλής πλειοψηφίας, των παρόντων μελών. Σελ. 791 687 Εθνικό ΄Ιδρυμα Ερευνών 31.Ι.θ.1 Άρθρ.6.-Δια την Διοίκησιν των εργασιών του Β.Ι.Ε το Συμβούλιον ορίζει Διευθύνοντα Σύμβουλον ένα εκ των μελών αυτού και δύναται να διορίση Διευθυντήν πρόσωπον ανεγνωρισμένης ικανότητος εκ των μη συμμετέχοντων εις το Συμβούλιον. Εις τον Διευθύνοντα Σύμβουλον καταβάλλεται αποζημίωσις οριζομένη υπό του Συμβουλίου. Ο Διευθυντής μισθοδοτείται συμφώνως προς τας διατάξεις συνταχθησομένου Κανονισμού και μέχρι της συντάξεως, συμφώνως προς απόφασιν του Συμβουλίου. Άρθρ.7.-Ο Διευθύνων Σύμβουλος συνομολογεί τας συμβάσεις μετά των επιστημονικών συνεργατών, διορίζει το απαραίτητον προσωπικόν δια τας βοηθητικάς εργασίας του Ιδρύματος και καθορίζει αποζημιώσεις δια πάσης φύσεως παρεχομένας εις το Ίδρυμα τρεχούσης φύσεως υπηρεσίας. Πάσαν περαιτέρω αρμοδιότητα του Διευθύνοντος Συμβούλου ορίζει το Δ. Συμβούλιον. Των αρμοδιοτήτων τούτων μέρος ή το όλον δύναται ν' ανατεθή δι' αποφάσεως του Συμβουλίου εις τον Διευθυντήν.